יערה פלציג

יערה פלציג בסרט "[[השוטר"]]
יערה פלציג בסרט "השוטר"
יערה פלציג ו[[מיכאל מושונוב בסרט "השוטר"]]
יערה פֶּלציג (נולדה ב-28 באוגוסט 1988) היא שחקנית תיאטרון, טלוויזיה וקולנוע ישראלית.

==ביוגרפיה==
פלציג נולדה, גדלה והתחנכה בירושלים, הקטנה מבין שלוש אחיות. אביה וסבהּ פרלי פלציג, אמנים במקצועם וחובבי ארכאולוגיה חפרו באדמה וגילו בית בן אלפיים שנה והפכו אותו לבית המשפחה. פלציג גדלה בבית זה עד שהייתה בת שש, אז הוריה התגרשו והיא עברה עם אמה, פסיכולוגית במקצועה, לתל אביב. פלציג למדה מכיתה א' בבית ספר א.ד. גורדון ובכיתה י' עברה לעירוני א'. בצעירותה למדה התעמלות קרקע ושרה במקהלה. תמיד שאפה להיות שחקנית והחלה ללמוד משחק בחוג תיאטרון, במרכז ביכורי העיתים בכיתה ג' ואחר-כך למדה בחוג תיאטרון, של תיאטרון הילדים אורנה פורת. עשתה שירות לאומי במעון בית חם לנערות במצוקה בבת ים. למדה במכינת מבוגרים לסטודיו למשחק ע"ש ניסן נתיב, תל אביב (2007-2006) ואחר-כך למדה משחק במסלול התלת-שנתי בניסן נתיב (2010-2007). בכיתתה למדו בין השאר מגי אזרזר, ליאל דניר, ג'ייסון דנינו הולט, יעל איתן, גל לב, אריאל וולף ואיתי זבולון.

יערה פלציג שיחקה בסדרת הנוער בערוץ הילדים "אליפים", ב-2010. היא גילמה את דמותה של דנה, דלידית, יוד ביתניקית, חננית שנמצאת כל היום במעבדה ואינה משתלבת בהתנהגותם הפרועה של הדלידים. פלציג הופיעה בתפקידי אורח בסדרות "חטופים" ו"סרוגים".
פלציג שיחקה בסרטו של אלון זינגמן "בין השמשות" (2011), בתפקיד תמר, נערה בת 15 שחולה בסרטן.

פלציג שיחקה בסרטו של נדב לפיד, "השוטר" (2011), בתפקיד הראשי של שירה. שיחקה משוררת, אחת מבנות החבורה הרדיקלית, שרוצה להנהיג מהפכה חברתית ומחליטה לחטוף אילי הון ישראלים, כדי לפנות בטלוויזיה אל העם ולעורר אותו למהפכה. לצידה שיחקו יפתח קליין, מיכאל אלוני, מנשה נוי, מיכאל מושונוב ורונה-לי שמעון.באותה שנה בהצגה "מונוגמיה" בתיאטרון הבימה. בה גילמה את רותם, נערת מתבגרת ומרדנית, בתם של רמי הויברגר (שגם ביים) ואסנת פישמן, שאביה העיתונאי עוזב את הבית ואז היא בורחת בעצמה. היא שיחקה בהבימה גם בתפקיד הודיה בהצגה "אם יש גן עדן".

ב-2012 שיחקה בתפקיד הראשי בסרטו של נוני גפן "לא בתל אביב". לצד נוני גפן ורומי אבולעפיה. הסרט מספר על מורה שאחרי שמפטרים אותו מבית-הספר, חוטף תלמידה והם יוצאים למסע בריחה שאליו הם לוקחים את אהבת הנעורים שלו וביניהם נרקם משולש אהבה. הסרט זכה בפסטיבל לוקרנו בנמר הכסף - פרס להפצה בינלאומית. באוקטובר 2012 משתתף בפסטיבל בוורשה ובנובמבר 2012 השתתף בפסטיבל AFI, לוס אנג'לס.
היא שיחקה מאז סיום לימודיה בסטודיו של ניסן נתיב בהצגה "כשהאנייה שוקעת", שמספרת על טביעתה של הטיטניק. שם היא שיחקה מיליונרית מבוגרת שמסבירה למה הגיוני להציל את העשירים ורק אחר-כך את העניים, אם בכלל. זו הייתה הצגת הסיום שלה בניסן נתיב והיא רצה בצוותא ובה שיחקו כמעט כל בני כיתתה, כ-14 איש.

היא שיחקה בהצגה "לקפוץ מעל העננים" בתיאטרון הנפש, בתפקיד הראשי של אלונה (במציאות זו עדי אלטשולר), שבגיל 16 טיפלה בילד מוכה שיתוק מוחין, גילתה שאין מסגרת חברתית לילדים במצבו והקימה את תנועת הנוער "כנפיים של קרמבו", לילדים עם צרכים מיוחדים.

יערה פלציג שיחקה בוידאו ארט "93 (Cover Version)" של ניר עברון, שמספר על התאבדותן הקולקטיבית של 93 מורות ותלמידות שהעדיפו למות מאשר ליפול לידיהם של החיילים הנאצים. היא שיחקה בווידאו-ארט "ללא כותרת" של עמית ברלוביץ', שמספר על זוג שאובד ביער, פוגש אדם שלישי ונוצר ביניהם משולש אהבה.

היא הופיעה בפרסומות טלוויזיה ואינטרנט ובקליפים לדניאל סלומון, רוקפור, חן קליין ואייל אבן צור, יונתן כנען.

אחותה האחת, תמר פלציג, היא שחקנית בלוס אנג׳לס ואחותה השנייה מעצבת גרפית.

בשנת 2014 החלה לשחק בסדרת הדרמה "זגורי אימפריה" המשודרת בערוץ HOT3, בתפקיד ״שחר״, חברה של אביאל.

ב-2014 שיחקה בתפקיד רננה בסדרה "עממיות" של נאור ציון בערוץ 22.

ב-2014 גילמה את שירלי, הדמות המרכזית בסדרה ״משפחה טובה״, לצד ענת וקסמן, ליאור אשכנזי ואחרים.

בשנת 2015 כיכבה בסרט "ירח בבית 12", בתפקיד הראשי, לצד יובל שרף וגפן ברקאי.

בשנת 2016 סיימה לימודי תסריטאות בבית הספר סם שפיגל לקולנוע ולטלוויזיה.

בשנת 2021 לקחה חלק בסדרת הטלוויזיה הישראלית-אמריקאית של נטפליקס "פגע וברח" שיצרו ליאור רז ואבי יששכרוף.

==תפקידים==
===תיאטרון===

{|class="wikitable"
|-
! הצגת בכורה
! הצגה !! תפקיד !! תיאטרון !! מחזאי !! במאי 
|-
|2018
|מסביב לעולם בשמונים יום
|שרלוט
|תיאטרון השעה
|יעל טילמן ויובל ברגר
|יעל טילמן
|-
|2017
|שקשוקה ושוד הלימונים הגדול
|אפי
|תיאטרון אורנה פורת
|שירילי דשא ורועי שגב
|שירילי דשא
|-
| rowspan="2" |2015
|משחקים בחצר האחורית
|דבורי, התובעת
|תיאטרון אורנה פורת
|עדנה מזי"א
|נועם שמואל
|-
|גיבורה
|לויניה
|תיאטרון אורנה פורת
|צביה הוברמן
|צביה הוברמן
|-
|2014
|הדייג ודג הזהב
|הילדה
|תיאטרון השעה
|אפרים קישון
|יעל טילמן
|-
| rowspan="3" | 2011
| לקפוץ מעל העננים
| אלונה
| תיאטרון הנפש
| חגית בודנקין
| אסנת זיביל
|-
| אם יש גן עדן
| הודיה
| תיאטרון הבימה
| דפנה אנגל
| משה קפטן
|-
| מונוגמיה
| רותם
| תיאטרון הבימה
| סטלה פילי
| רמי הויברגר
|-
| rowspan="2" | 2010
| כשהאנייה שוקעת
| המיליונרית
| תיאטרון צוותא
| זאב שצקי
| דניאלה מיכאלי
|-
| קרום
| דופה
| סטודיו למשחק ניסן נתיב
| חנוך לוין
| יובל זמיר
|}

===טלוויזיה===

{|class="wikitable"
|-
! שנה
! סדרה !! סוגה !! תפקיד !! ערוץ !! במאי 
|-
|2019
|מזל טוב את אבא
|קומדיה
|גיא
|ערוץ טדי
|אסף גורדון
|-
|2015
|חשודה
|דרמה
|נופר צור
|ערוץ 10
|בני פרדמן
|-
| rowspan="3" |2014
|משפחה טובה
|דרמה
|שירלי
|ערוץ 1
|אלון זינגמן
|-
| עממיות
| קומדיית מצבים
| רננה
| רשת, ערוץ 2
| נאור ציון
|-
| זגורי אימפריה
| דרמה קומית
| שחר
| HOT3
| עונה 1 רני סער עונה 2 מאור זגורי
|-
| 2010-2011
| אליפים
| סדרת דרמה יומית לילדים ונוער
| דנה (הדלידית ה"טובה")
| ערוץ הילדים בYes הטלוויזיה בלוויין, טדי הפקות
| אורן שקדי
|-
| rowspan="2" | 2009
| סרוגים
| דרמת טלוויזיה
| בחורה
| yes stars ישראלי, Yes stars Drama HD ורשת ערוץ 2
| אבוט-ברקאי הפקות, טליסמה הפקות
|-
| חטופים
| דרמת טלוויזיה
| חיילת של חיים
| קשת ערוץ 2
| גידי רף
|}

===קולנוע===

{|class="wikitable"
|-
! שנה
! סרט !! תפקיד !! מפיק !! במאי 
|-
| 2016
| ירח בבית 12
| לני, תפקיד ראשי
| דוד מנדיל
| דורית חכים
|-
|2015
|התאבדות
|נופר
|שחר צפניה
|בני פרדמן
|-
| 2012
| לא בתל אביב
| אנה, תפקיד נשי ראשי
| איתי תמיר, לילה סרטים
| נוני גפן
|-
| rowspan="2" | 2011
| השוטר
| שירה, תפקיד נשי ראשי
| איתי תמיר, לילה סרטים
| נדב לפיד
|-
| בין השמשות
| תמר
| אסף אמיר, נורמה הפקות
| אלון זינגמן
|}

== קישורים חיצוניים ==

* [https://web.archive.org/web/20111109175116/http://www.edb.co.il/name/%D7%99%D7%A2%D7%A8%D7%94_%D7%A4%D7%9C%D7%A6%D7%99%D7%92/ יערה פלציג] באתר אידיבי
* [http://www.ishim.co.il/p.php?s=%D7%99%D7%A2%D7%A8%D7%94+%D7%A4%D7%9C%D7%A6%D7%99%D7%92 יערה פלציג] באתר אישים
* 
* 
* 
* 

==הערות שוליים==

קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקניות קולנוע וטלוויזיה ישראליות
קטגוריה:בוגרות בית החינוך ע"ש א"ד גורדון
קטגוריה:בוגרי בית החינוך ע"ש א"ד גורדון
קטגוריה:בוגרות תיכון עירוני א' (תל אביב)
קטגוריה:בוגרי תיכון עירוני א' (תל אביב)
קטגוריה:בוגרות שירות לאומי
קטגוריה:בוגרות הסטודיו למשחק ניסן נתיב
קטגוריה:בוגרי הסטודיו למשחק ניסן נתיב
קטגוריה:בוגרות בית הספר סם שפיגל לקולנוע ולטלוויזיה
קטגוריה:בוגרי בית הספר סם שפיגל לקולנוע ולטלוויזיה
קטגוריה:ישראליות שנולדו ב-1988
קטגוריה:ישראלים שנולדו ב-1988